شیما‌لی کره و جنوبی کره پرزیدنت‌لری بیرگه بیاننامه ایمضالاییب‌لار.
بیاننامه‌ده طرف‌لر کره یاریم آداسی‌نین نوکلئر سلاحیندان تمیزلنمه‌سی باره‌ده عهده لیک گؤتوروب‌لر. بوندان باشقا هر ایکی اؤلکه 2018-جی ایلده باریش سازیشی ایمضالایا‌جاق. سنده قئید اولونور کی، باریش سازیشی‌نین ایمضالانماسی تاریخی وظیفه‌دیر و پپونگ یانگ و سئول آرتیق بو وظیفه‌نین ایجراسینی تاخیره سالا بیلمزلر.
بیاننامه‌نین دیگر موهوم ماده سی شیما‌لی کره و جنوبی کره اولوسلار آراسی یاردیمی قبول ائتمه‌یه راضیلاشماسی و بو مسئله ایله باغلی چین و امریکا ایله اوچ  طرف‌لی و دؤردطرف‌لی دانیشیق‌لاردا ایشتیراکا راضی‌لیق وئرمه‌سی‌دیر.
کره یاریم آداسینی باریش بؤلگه‌سینه چئویرمیین واجیب‌لیگینی وورغولایان لیدرلر داها ایکی مهم مسئله‌نی راضیلاشدیریب‌لار. بو، شیما‌لی کره و جنوبی کره آراسیندا دمیریولو علاقه‌سی‌نین برپاسی و عائله‌لرین قوووشماسی پروقرامی‌نین حیاتا کئچیریلمه‌سی‌دیر.
تاریخی سند ایمضالاندیق‌دان سونرا هر ایکی دؤولت رهبری عهده لیک لره سونادک رعایت ائده‌جک‌لرینی بیان ائدیب‌لر.
